stanford-oval/wikipedia huggingface dataset:
ตะวัน วิหครัตน์
ประวัติ

ตะวัน วิหครัตน์ ชื่อเล่น เต  อายุ 32 ปี นักแสดงและพิธีกรชาวไทย เกิดเมื่อวันที่ 20 กรกฎาคม พ.ศ. 2534  ส่วนสูง 177 เซนติเมตร   ภูมิลำเนา กรุงเทพมหานคร งานอดิเรก ชอบถ่ายภาพ จบการศึกษาชั้นมัธยมศึกษาจากโรงเรียนสวนกุหลาบวิทยาลัย (OSK128) จบการศึกษาชั้นอุดมศึกษา หลักสูตรเศรษฐศาสตรบัณฑิต (ศ.บ.) จากคณะเศรษฐศาสตร์ จุฬาลงกรณ์มหาวิทยาลัย (ก่อนหน้านี้เคยศึกษาอยู่คณะวิทยาศาสตร์ จุฬาลงกรณ์มหาวิทยาลัย ภาควิชาเคมี เป็นเวลา1ปี) ซึ่งในขณะที่ศึกษาอยู่นั้นเขาถือว่าเป็นนักกิจกรรมตัวยงคนหนึ่ง และได้รับหน้าที่เป็นไม้ 1 ของจุฬาฯคทากร คทากรแห่งจุฬาลงกรณ์มหาวิทยาลัยรุ่นที่ 5 (CK5) ในงานฟุตบอลประเพณีจุฬาฯ–ธรรมศาสตร์ ครั้งที่ 68 อีกด้วย
เตเริ่มเข้าวงการด้วยการเป็นหนึ่งในพิธีกรคลื่นลูกใหม่ของรายการ Five Live Fresh ทางททบ.5 และ แบงแชนแนล ได้เป็นหนึ่งใน 50 หนุ่มโสดในฝันคลีโอ 2014 (หมายเลข 32) แม้เขาจะไม่ได้คว้ารางวัลใดๆ ทว่านั่นก็พิสูจน์ให้เห็นว่าเขาคือหนุ่มที่น่าจับตามองไม่เบาในขณะนั้น   หลังจากนั้นได้มีผลงานอื่นๆอีกมากมายทำให้เตเริ่มเป็นที่รู้จักมากขึ้น เริ่มจากผลงานการแสดงละครชุดเรื่อง Room Alone 401-410 และ Room Alone 2 ทางช่องวัน รับบทเป็น วอร์ม, ในเรื่อง Kiss the Series รักต้องจูบ ทางช่อง จีเอ็มเอ็ม 25 รับบทเป็น พีท ซึ่งเป็นการรับบทคู่ชาย-ชายอย่าง พีทเก้า ครั้งแรกของหนุ่มเต คู่กับ นิว ฐิติภูมิ เตชะอภัยคุณ โดยผลตอบรับดีไม่แพ้คู่หลักเลยทีเดียว, ต่อมา ได้รับบทนักเรียนตัวอย่างสุดเนิร์ด ที่ได้กลับมาควงคทาในฐานะคทากรไม้ 1 อีกครั้ง แต่กลับทำเรื่องง่ายๆบางเรื่องไม่เป็น อย่าง อลัน ในเรื่อง Secret Seven เธอคนเหงากับเขาทั้งเจ็ด ทางช่องวัน 31 
และล่าสุดกับ spin-off ของ
พีทเก้า ใน Kiss Me Again จูบให้ได้ถ้านายแน่จริง และ  Dark Blue kiss จูบสุดท้ายเพื่อนายคนเดียว ซึ่งเป็นเนื้อหาก่อนหน้าความสัมพันธ์ของธาดากับแสนดี กล่าวถึงเรื่องราวตั้งแต่พีทเก้าเริ่มเจอหน้ากัน รู้จักกัน และพัฒนาความสัมพันธ์กัน รวมถึงโครงการพิเศษส่งท้ายปีพ.ศ. 2561 กับ ไลน์ทีวี อย่าง Our Skyy อยากเห็นท้องฟ้าเป็นอย่างวันนั้น ตอน พีทเก้า   เนื่องด้วยความสามารถเป็นที่ประจักษ์ บุคลิกและการสื่อสารอันเป็นเอกลักษณ์ ทำให้เตยังคงมีผลงานการแสดง รวมถึงงานพิธีกรและรายการเป็นของตัวเองต่อเนื่อง
เมื่อวันที่ 29 มิถุนายน พ.ศ. 2560 เตเข้าพิธีอุปสมบท ณ วัดบวรนิเวศราชวรวิหาร โดยได้ฉายาทางธรรม ธมฺมเตโช แปลได้ว่าผู้มีเปลวไฟแห่งธรรม ในพิธี นอกจากครอบครัวแล้ว ยังมีบุคคลทั้งในและนอกวงการบันเทิง รวมถึงแฟนคลับ มาร่วมพิธีและร่วมอนุโมทนาบุญมากมาย ซึ่งขณะอุปสมบท "พระเต" ตั้งใจศึกษาและปฏิบัติธรรมรวมเวลาราว 15 วัน
จุดยืนทางการเมือง

ตะวันสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563  พร้อมทั้งวิพากษ์วิจารณ์การเมือง ทั้งสถานการณ์ชุมนุมของประชาชน สถานการณ์ระหว่างการระบาดทั่วของโควิด-19 ในประเทศไทย และสถานการณ์หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 อย่างดุเดือด
ผลงาน > พิธีกร

รายการ Five Live Fresh ทางททบ.5 และแบงแชนแนล
รายการ F-TUBE เป็นวัยรุ่นมันหนุก ทางจีเอ็มเอ็ม 25
รายการ รถโรงเรียน High School Reunion ทางจีเอ็มเอ็ม 25
รายการ รถโรงเรียน School Rangers ทางจีเอ็มเอ็ม 25
รายการ เตร็ดเตร่fest กับ เต ตะวัน ทางยูทูบและไลน์ทีวี
รายการ กินกันกับ เต-นิว (TayNew Meal Date) ทางยูทูบและไลน์ทีวี
รายการ Find THE WASABI in NAGOYA ทางจีเอ็มเอ็ม 25
รายการ เดินเล่นกับเตซัง ทางยูทูบ
รายการ เสน่ห์ห้องเครื่อง ทางยูทูบ
รายการ Hungry sister พี่สาวฉันหิว ทางยูทูบ
รายการ เฟรนด์ขับ ทางจีเอ็มเอ็ม 25
รายการ กวดวิชา ทางยูทูบ
ผลงาน > วีดิทัศน์ประกอบเพลง

เพลง ปล่อยให้ผ่านพัดไป (Let it go) - 3.2.1
เพลง แมลง (Party) - น้ำชา ชีรณัฐ
เพลง อย่าถามหาความรักจากคนหมดใจ - กันกัน ณัฐวัฒน์
เพลง Kiss (Ost.Kiss the Series รักต้องจูบ) โรส ศิรินทิพย์
เพลง เพื่อนสนิท (Ost.Kiss the Series รักต้องจูบ) เมฆ จิรกิตติ์ ร่วมกับ มายด์ วิรพร
เพลง รักเถอะ (Ost.Lovey Dovey แผนร้ายนายเจ้าเล่ห์) - อาร์ม วีรยุทธ
เพลง รอเธอเสียใจ - Lipta (ลิปตา)
เพลง คนแบบไหนดี (Ost.Secret Seven เธอคนเหงากับเขาทั้งเจ็ด) - แบมแบม The Voice
เพลง แฝง (Ost.Secret Seven เธอคนเหงากับเขาทั้งเจ็ด) - จอนนี่ อันวา
เพลง ให้มันน่าKissหน่อย (Ost.Kiss Me Again จูบให้ได้ถ้านายแน่จริง) - อ้าย สรัลชนา
เพลง ไม่มีนิยาม (Ost.Dark Blue Kiss จูบสุดท้ายเพื่อนายคนเดียว ) - ตะวัน วิหครัตน์ และ ฐิติภูมิ เตชะอภัยคุณ
เพลง เล็ก ๆ บ่อย ๆ (Ost.คนละทีเดียวกัน I’M TEE, ME TOO) - GUNGUN
เพลง เสื้อกันหนาว (LOVE STRANGER PROJECT) - Lula และ ตะวัน วิหครัตน์
เพลง ต้องเสียน้ำตาให้เธออีกกี่ครั้ง - มารี เออเจนี เลอเลย์
เพลง ขอมือเธอหน่อย (Lend Me Your Hand) - ตะวัน วิหครัตน์, ฐิติภูมิ เตชะอภัยคุณ และ เอด้า
เพลง แอบตะโกน (Loudest Love) (Ost.Cherry Magic 30 ยังซิง) - ตะวัน วิหครัตน์,ฐิติภูมิ เตชะอภัยคุณ
เพลง พลังวิเศษของคนไม่พิเศษ (Everything is Magic) (Ost.Cherry Magic 30 ยังซิง) - ฐิติภูมิ เตชะอภัยคุณ
เพลง ถ้าเธอได้ยิน (Voice Within) (Ost.Cherry Magic 30 ยังซิง) - ตะวัน วิหครัตน์
ผลงาน > ละคร/ละครชุด

| พ> ศ. | เรื่อง | บท | ช่อง | หมายเหตุ |
| --- | --- | --- | --- | --- |
| 2557 | Room Alone 401-410 ตอน 405 | วอร์ม | ช่องวัน |  |
| 2558 | Ugly Duckling รักนะเป็ดโง่ ตอน Don’t อย่ามองนะถ้าไม่อยากตกหลุมรัก | เต๋อ | จีเอ็มเอ็ม 25 |  |
| 2558 | Room Alone 2 ตอน ไม่ยอมรัก / หรือ / ไม่ยอมรับ และ 2 คน / หรือ / 3 คน | วอร์ม | ช่องวัน |  |
| 2559 | Kiss the Series รักต้องจูบ | พีท | จีเอ็มเอ็ม 25 |  |
| 2559 | Lovey Dovey แผนร้ายนายเจ้าเล่ห์ | ดิว | ช่องวัน 31 |  |
| 2559 | U-Prince Series ตอน ฮอว์ค | ฟิลลิป | จีเอ็มเอ็ม 25 |  |
| 2559 | Little Big Dream ความฝันอันสูงสุด | ชายหนุ่ม | ช่องวัน 31 |  |
| 2560 | เธอคนเหงากับเขาทั้งเจ็ด | อลัน | ช่องวัน 31 |  |
| 2561 | ฤดูกาลแห่งรัก Season of Love ตอน ร้อน | หนึ่ง | ไทยพีบีเอส |  |
| 2561 | Kiss Me Again จูบให้ได้ถ้านายแน่จริง | พีท | จีเอ็มเอ็ม 25 | ฐิติภูมิ เตชะอภัยคุณ |
| 2561 | ไร้เสน่หา | อนุคม (อ้อม) | จีเอ็มเอ็ม 25 |  |
| 2561 | Love Songs Love Series To Be Continued ตอน เรื่องที่ขอ | วิน | จีเอ็มเอ็ม 25 |  |
| 2561 | Our Skyy อยากเห็นท้องฟ้าเป็นอย่างวันนั้น ตอน พีทเก้า | พีท | ไลน์ทีวี จีเอ็มเอ็ม 25 | ฐิติภูมิ เตชะอภัยคุณ |
| 2562 | 3 Will Be Free สามเราต้องรอด | ชิน | ช่องวัน 31 |  |
| 2562 | Dark Blue Kiss จูบสุดท้ายเพื่อนายคนเดียว | พีท | จีเอ็มเอ็ม 25 | ฐิติภูมิ เตชะอภัยคุณ |
| 2563 | คลับสะพานฟาย ตอน รักเติมเงิน | เป้ | จีเอ็มเอ็ม 25 |  |
| 2563 | The Gifted Graduation | ยุทธ (ตัวปลอม) / ผอ.สุพจน์ (ตัวจริง) | จีเอ็มเอ็ม 25 |  |
| 2563 | คนละทีเดียวกัน I'm Tee, Me Too | ทีโด๊ | จีเอ็มเอ็ม 25 |  |
| 2563 | เดอะซีรีส์รักลวงหลอน 2 ตอน เรือนหอ รอร้าง | กรณ์ | ช่อง 8 |  |
| 2564 | อังคารคลุมโปง The Series ตอน บ้านท้ายซอย | ธีร์ | จีเอ็มเอ็ม 25 |  |
| 2564 | สาวออฟฟิศ 2000 ปี | แมท | จีเอ็มเอ็ม 25 |  |
| 2564 | Remember You คือเธอ | ทนายเพทาย | ทรูโฟร์ยู |  |
| 2564 | The Player รัก เป็น เล่น ตาย | ติณ | จีเอ็มเอ็ม 25 |  |
| 2565 | Good Old Days ร้านซื้อขายความทรงจำ ตอน Memory Of Happiness | แจ๊บ | จีเอ็มเอ็ม 25 | สรัลชนา อภิสมัยมงคล |
| 2565 | คลับสะพานฟาย 2 ตอน รักต้องจ่าย | เป้ | AIS PLAY |  |
| 2565 | รักสลับโลก | ต๋อง ตาหวาน | จีเอ็มเอ็ม 25 |  |
| 2565 | The Three Gentle Bros คู่แท้แม่ไม่เลิฟ | หม่อมหลวงเตวิส / แธม | จีเอ็มเอ็ม 25 | สุทัตตา อุดมศิลป์ |
| 2566 | แทนแมน ทำแทนได้ | ต้นบุญ/ปีย์ | ทรูไอดี | อลิสา ขุนแขวง |
| 2566 | Cherry Magic 30 ยังซิง | การันต์ | จีเอ็มเอ็ม 25 | ฐิติภูมิ เตชะอภัยคุณ |
| 2567 | บ้านหลอน ON SALE | พีท | จีเอ็มเอ็ม 25 | ฐิติภูมิ เตชะอภัยคุณ |
| 2567 | สายรหัสเทวดา | พี่ตะวัน (รับเชิญ) | จีเอ็มเอ็ม 25 |  |
| รอเปิดกล้อง​ | Scarlet Heart Thailand |  | จีเอ็มเอ็ม 25 |  |
รางวัล

| ปี พ> ศ. | รายการประกาศรางวัล | รางวัล | สาขา | ผล | อ้างอิง |
| --- | --- | --- | --- | --- | --- |
| 2560 | งานประกาศรางวัลเกียรติยศ ส่งเสริมบุคคลต้นแบบที่ทรงคุณค่าของสังคมไทย ประจำปี 2560 | คนดีรัตนโกสินทร์ | บุคคลต้นแบบศิลปิน-นักแสดงดีเด่น | ชนะ |  |
| 2561 | โครงการส่งเสริมคุณธรรม จริยธรรม และพระพุทธศาสนาแห่งประเทศไทย ครั้งที่ 4 ประจำปี 2561 | พุทธอนุสรณ์ | บุคคลต้นแบบผู้ทำความดีทำนุบำรุงพระพุทธศาสนา | ชนะ |  |
| 2562 | มาฆบูชา มหามงคล ประจำปี 2562 | ทูตพระศาสนา | บุคคลผู้เป็นแบบอย่างที่ดีต่อเยาวชน | ชนะ |  |
| 2562 | DONT Journal Awards 2018 | Best Ensemble of 2018 คู่ขวัญแห่งปี (คู่กับฐิติภูมิ เตชะอภัยคุณ) | Best Ensemble of 2018 คู่ขวัญแห่งปี (คู่กับฐิติภูมิ เตชะอภัยคุณ) | ชนะ |  |
| 2562 | KAZZ Awards 2019 | คู่จิ้นแห่งปี 2019 (คู่กับฐิติภูมิ เตชะอภัยคุณ) | คู่จิ้นแห่งปี 2019 (คู่กับฐิติภูมิ เตชะอภัยคุณ) | เสนอชื่อเข้าชิง | - |
| 2562 | KAZZ Awards 2019 | หนุ่มวัยใสโดนใจแห่งปี | หนุ่มวัยใสโดนใจแห่งปี | ชนะ | - |
| 2562 | งานประกาศรางวัลเกียรติคุณ คนดีของแผ่นดินตามรอยพระยุคลบาท ครั้งที่ 8 ประจำปี 2562 | คนดีศรีสยาม | ผู้เป็นแบบอย่างตัวอย่างที่ดีเด่น | ชนะ |  |
| 2563 | Chinese New Year 2020 โดยกระทรวงวัฒนธรรม | ทูตวัฒนธรรมเทศกาลตรุษจีน ประจำปี 2563  (คู่กับฐิติภูมิ เตชะอภัยคุณ) | ทูตวัฒนธรรมเทศกาลตรุษจีน ประจำปี 2563  (คู่กับฐิติภูมิ เตชะอภัยคุณ) | ชนะ |  |
| 2563 | LINE TV AWARDS 2020 | BEST KISS SCENE รางวัลฉากจูบยอดนิยม (จาก 3 Will Be Free สามเราต้องรอด) | BEST KISS SCENE รางวัลฉากจูบยอดนิยม (จาก 3 Will Be Free สามเราต้องรอด) | เสนอชื่อเข้าชิง |  |
| 2563 | LINE TV AWARDS 2020 | BEST COUPLE รางวัลคู่จิ้นขวัญใจมหาชน (คู่กับฐิติภูมิ เตชะอภัยคุณ) | BEST COUPLE รางวัลคู่จิ้นขวัญใจมหาชน (คู่กับฐิติภูมิ เตชะอภัยคุณ) | เสนอชื่อเข้าชิง |  |
| 2563 | MAYA AWARDS 2020 | เพลงประกอบละครยอดเยี่ยม ขวัญใจมหาชน (คู่กับ ฐิติภูมิ เตชะอภัยคุณ) | เพลงประกอบละครยอดเยี่ยม ขวัญใจมหาชน (คู่กับ ฐิติภูมิ เตชะอภัยคุณ) | ชนะ | - |
แหล่งข้อมูลอื่น

ตะวัน วิหครัตน์ ที่อินสตาแกรม
ตะวัน วิหครัตน์ ที่เฟซบุ๊ก
ตะวัน วิหครัตน์ ที่เอกซ์ (ทวิตเตอร์)
ตะวัน วิหครัตน์ ที่อินเทอร์เน็ตมูวีเดตาเบส
{{https://today.line.me/th/v2/article/MLQpg3a}%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D%5Bลิงก์เสีย%5D}
↑  ทีมข่าวสยามนิวส์. "เต ตะวัน สุดเศร้าสูญเสียคุณย่า เผยลางานยาวเพื่อไปอยู่ด้วยแต่ไม่ทัน | สยามนิวส์". LINE TODAY.
พระยาศรีเสนา (ศรีเสนา สมบัติศิริ)

| ศรีเสนา สมบัติศิริป> จ., ม.ป.ช., ม.ว.ม. |
| --- | --- |


องคมนตรี
ดำรงตำแหน่ง 21 มีนาคม 2501 - 6 กรกฎาคม 2525
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
รัฐมนตรีว่าการกระทรวงมหาดไทย
ดำรงตำแหน่ง 2 กุมภาพันธ์ - 24 มีนาคม 2489
นายกรัฐมนตรี: ควง อภัยวงศ์
ก่อนหน้า: ทวี บุณยเกตุ
ถัดไป: ช่วง เชวงศักดิ์สงคราม
รัฐมนตรีว่าการกระทรวงการต่างประเทศ
ดำรงตำแหน่ง 2 สิงหาคม 2487 - 31 สิงหาคม 2488
นายกรัฐมนตรี: ควง อภัยวงศ์
ก่อนหน้า: ดิเรก ชัยนาม
ถัดไป: ทวี บุณยเกตุ
ปลัดกระทรวงมหาดไทย
ดำรงตำแหน่ง 1 สิงหาคม 2475 - 31 สิงหาคม 2478
ก่อนหน้า: พระยาราชนกูลวิบูลภักดี (รื่น ศยามานนท์)
ถัดไป: พระยาสุริยานุวงศ์ประวัติ (เต๋า บุนนาค)
 
ข้อมูลส่วนบุคคล
เกิด: 2 กันยายน พ.ศ. 2434
เสียชีวิต: 6 กรกฎาคม พ.ศ. 2525 (90 ปี)
คู่สมรส: ถวิลหวัง ประทีปะเสน
บุตร: พินิจ สมบัติศิริ

ศรีเสนา สมบัติศิริ
ศรีเสนา สมบัติศิริ หรือ มหาอำมาตย์ตรี พระยาศรีเสนา (2 กันยายน พ.ศ. 2434 — 6 กรกฎาคม พ.ศ. 2525) อดีตรัฐมนตรีว่าการกระทรวงมหาดไทย และรัฐมนตรีว่าการกระทรวงการต่างประเทศ อกอัครราชทูตไทยประจำประเทศญี่ปุ่น และองคมนตรีไทย
ศรีเสนา สมบัติศิริ มีนามเดิมว่า ฮะ สมบัติศิริ ได้ศึกษาที่โรงเรียนอัสสัมชัญ ก่อนที่จะเป็นคนไทยกลุ่มแรกๆ ที่ไปศึกษาด้านการปกครอง ที่ London School of Economics ประเทศอังกฤษ เมื่อ พ.ศ. 2457  แล้วกลับมารับราชการในกระทรวงมหาดไทย  ดำรงตำแหน่งปลัดกระทรวงมหาดไทยคนแรก ระหว่าง พ.ศ. 2475 -  2478 (ก่อน พ.ศ. 2475 เรียกว่าตำแหน่ง ปลัดทูลฉลอง) เคยเป็นอัครราชทูตในหลายประเทศ และเป็นเอกอัครราชทูตไทย ประจำกรุงโตเกียว ประเทศญี่ปุ่น เมื่อวันที่ 2 ตุลาคม พ.ศ. 2484 ในระหว่างสงครามโลกครั้งที่สอง
ศรีเสนา สมบัติศิริ เคยดำรงตำแหน่งทางการเมือง เป็นรัฐมนตรีว่าการกระทรวงการต่างประเทศ ในรัฐบาลนายควง อภัยวงศ์ เมื่อ พ.ศ. 2487  รับตำแหน่งรัฐมนตรีว่าการกระทรวงมหาดไทย เมื่อ พ.ศ. 2489
ศรีเสนา สมบัติศิริ ได้รับพระบรมราชโองการโปรดเกล้าฯ เป็นองคมนตรี เมื่อวันที่ 21 มีนาคม พ.ศ. 2501 ดำรงตำแหน่งจนถึงแก่อสัญกรรมเมื่อวันที่ 6 กรกฎาคม พ.ศ. 2525
ศรีเสนา สมบัติศิริ สมรสกับคุณหญิงถวิลหวัง (สกุลเดิม ประทีปะเสน) มีบุตรชายคือพินิจ สมบัติศิริ ซึ่งพินิจสมรสกับเลอศักดิ์ เศรษฐบุตร (ท่านผู้หญิงเลอศักดิ์ สมบัติศิริ) บุตรสาวบุญธรรมของพระยาภักดีนรเศรษฐ (เลิศ เศรษฐบุตร) และคุณหญิงสิน
เครื่องราชอิสริยาภรณ์

พ.ศ. 2507 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2505 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2502 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2478 –  เหรียญพิทักษ์รัฐธรรมนูญ (พ.ร.ธ.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2476 –  เหรียญจักรพรรดิมาลา (ร.จ.พ.)
พ.ศ. 2485 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2509 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
ตราสัญลักษณ์ผู้ชนะเลิศฟีฟ่า

ตราสัญลักษณ์ซึ่งมอบให้กับทีมชาติที่ชนะเลิศในการแข่งขันฟุตบอลโลก
ตราสัญลักษณ์ซึ่งมอบให้กับทีมสโมสรที่ชนะเลิศในการแข่งขันฟุตบอลชิงแชมป์สโมสรโลก
ตราสัญลักษณ์ผู้ชนะเลิศฟีฟ่า (อังกฤษ: FIFA Champions Badge) เป็นตราสัญลักษณ์ในรูปโล่สีทองและสีขาว ซึ่งฟีฟ่ามอบให้แก่ผู้ชนะเลิศในการแข่งขันของฟีฟ่า ทั้งในระดับทีมชาติ (เช่น ฟุตบอลโลก, ฟุตบอลโลกหญิง, ฟุตซอลชิงแชมป์โลก, และฟุตบอลชายหาดชิงแชมป์โลก) และระดับสโมสร (เช่น ฟุตบอลชิงแชมป์สโมสรโลก)
ฟีฟ่าเป็นเจ้าของ ผลิตและให้ผู้อื่นเช่าสิทธิตราสัญลักษณ์ผู้ชนะเลิศฟีฟ่า ซึ่งสามารถติดได้เฉพาะบนเสื้อทีมชุดแรก (ที่ไม่ใช่ชุดพิเศษ หรือชุดฝึกซ้อม) ของทีมผู้ชนะเท่านั้น จึงเป็นเหมือนรางวัลชั่วคราว ซึ่งฟีฟ่ามอบตราสัญลักษณ์ครั้งแรกให้กับ เอซี มิลาน ในเดือนกุมภาพันธ์ ค.ศ. 2008 ซึ่งเป็นผู้ชนะเลิศฟุตบอลชิงแชมป์สโมสรโลก 2007
ตราสัญลักษณ์อย่างเป็นทางการของฟีฟ่านี้ ต่างกับกับสัญลักษณ์ที่ไม่เป็นทางการที่ทีมต่าง ๆ ติดเพื่อแสดงถึงชัยชนะ หรือถ้วยรางวัลที่สำคัญ เช่น ดวงดาว
ตราสัญลักษณ์ > ข้อบังคับของตราสัญลักษณ์

ตรานี้มีขนาด 78 × 58 มม. (3.1 × 2.3 นิ้ว) มีรูปร่างคล้ายโล่ และมีรูปถ้วยรางวัลที่ชนะเลิศ พร้อมจารึกคำว่า FIFA WORLD CHAMPIONS ถัดจากปีที่ชนะการแข่งขันของฟีฟ่า  ตราสัญลักษณ์มีเพียงสองสีเท่านั้น คือ ตัวอักษรสีทองบนพื้นหลังสีขาว และตัวอักษรสีขาวบนพื้นหลังสีทอง ทีมชาติหรือสโมสรที่ชนะ จะประดับตราบนเสื้อจนกว่าจะสิ้นสุดการแข่งขันของฟีฟ่าในการแข่งขันครั้งต่อไป ดังนั้นจึงสวมใส่เพื่อแสดงถึงแชมป์ในปีการแข่งขันนั้น
ตราสัญลักษณ์สามารถติดบนเสื้อได้ตั้งแต่วันที่ทีมเป็นผู้ชนะเลิศในการแข่งขันของฟีฟ่าจนถึงและรวมถึงวันสุดท้ายของการแข่งขันครั้งต่อไป (เช่น หากทีมชนะการแข่งขันอีกครั้ง พวกเขาสามารถประดับตราสัญลักษณ์ต่อไปได้) ตราสัญลักษณ์สามารถติดได้เฉพาะเสื้อแข่งอย่างเป็นทางการของทีมชุดแรกของสโมสรเท่านั้น (ทั้งเสื้อเหย้า และเยือน) ซึ่งเป็นทีมที่เกี่ยวข้องกับการแข่งขันของฟีฟ่าครั้งนั้น และไม่สามารถติดในเสื้อพิเศษ หรือเสื้อย้อนรำลึกของสโมสร หรือทีมสำรองของสโมสร / ทีมอื่น ๆ ของสโมสร
ตราสัญลักษณ์ > เชิงการค้า

ตราสัญลักษณ์ผลิตโดยบริษัทภายนอกในนามของฟีฟ่า (ซึ่งเป็นยูนิสปอร์ตใน ค.ศ.  2019) และคำสั่งซื้อตราสัญลักษณ์จากผู้ผลิตเสื้อแข่งจะต้องผ่านฟีฟ่าเท่านั้น กอปรกับสถานการณ์ด้านลอจิสติกส์ของผู้ผลิตตราสัญลักษณ์ ทำให้เกิดความล่าช้าในการสั่งซื้อเสื้อฟุตบอลหญิงทีมชาติสหรัฐที่ผลิตโดยไนกี้ พร้อมตราใน ค.ศ. 2019 นอกจากนี้ยังมีความกังวลว่าผู้ผลิตเสื้อรายใหญ่เช่นไนกี้ และพูม่า มีปัญหาเรื่องการขอใบอนุญาตใช้ตราสัญลักษณ์จากฟีฟ่าสำหรับเสื้อทีมชุดแรกที่สามารถขายให้กับคนทั่วไปได้
เช่นเดียวกับเกียรติประวัตินี้ รางวัลนี้นำมาซึ่งประโยชน์ทางการค้าต่อผู้ผลิตเสื้อผ่านยอดขายของเสื้อที่มีตราสัญลักษณ์
ตราสัญลักษณ์ > การแข่งขันที่ไม่ได้จัดโดยฟีฟ่า

การประดับตราสัญลักษณ์จำเป็นต้องมีข้อตกลงแยกต่างหากในการสวมตราสัญลักษณ์ในการแข่งขันที่ไม่ใช่ของฟีฟ่า ตัวอย่างเช่น ใน ค.ศ. 2009 สมาคมฟุตบอลอังกฤษ อนุญาตให้แมนเชสเตอร์ยูไนเต็ด ซึ่งเป็นผู้ชนะเลิศการแข่งขันฟุตบอลชิงแชมป์สโมสรโลก 2008 ประดับตราสัญลักษณ์ในการแข่งขันเอฟเอคัพได้ แต่ไม่อนุญาตให้ประดับตราสัญลักษณ์ในการแข่งขันพรีเมียร์ลีก ซึ่งคล้ายกับกรณีของลิเวอร์พูล ซึ่งเป็นผู้ชนะเลิศการแข่งขันฟุตบอลชิงแชมป์สโมสรโลก 2019 อย่างไรก็ตาม สมาคมฟุตบอลอังกฤษให้สิทธิลิเวอร์พูลสำหรับการประดับตราสัญลักษณ์สำหรับการแข่งขันพรีเมียร์ลีกในเกมที่เปิดบ้านพบกับวุลเวอร์แฮมป์ตันวอนเดอเรอส์ เมื่อ 29 ธันวาคม ค.ศ. 2019 ซึ่งต่างกันกับเรอัลมาดริด พวกเขาได้รับอนุญาตให้ประดับตราสัญลักษณ์ในการแข่งขันทั้งหมดของลาลิกาสเปน
ประวัติ > สโมสร

ตราสัญลักษณ์นี้ได้มีการมอบครั้งแรกให้กับเอซี มิลาน สโมสรจากอิตาลีซึ่งเป็นผู้ชนะเลิศฟุตบอลชิงแชมป์สโมสรโลกใน ค.ศ. 2007 
ในช่วงเวลาที่มอบรางวัลให้กับเอซี มิลาน ฟีฟ่าประกาศว่าผู้ชนะเลิศสามทีมก่อนหน้านี้ของฟุตบอลชิงแชมป์สโมสรโลก ได้แก่ โกริงชังส์, เซาเปาลู, และอิสโปร์ชีกลูบีอิงเตร์นาซีโยนัล ยังสามารถประดับตราสัญลักษณ์ได้จนกว่าจะได้ผู้ชนะเลิศการแข่งฟุตบอลชิงแชมป์สโมสรโลก รอบชิงชนะเลิศ ในเดือนธันวาคม ค.ศ. 2008 
อย่างไรก็ตาม เมื่อโกริงชังส์เป็นผู้ชนะเลิศการแข่งขันฟุตบอลชิงแชมป์สโมสรโลก 2012 ฟีฟ่ายืนยันว่านี่เป็นครั้งแรกที่พวกเขาได้รับตราสัญลักษณ์ผู้ชนะเลิศฟีฟ่าอย่างเป็นทางการ
ประวัติ > ทีมชาติ

ในเดือนกันยายน ค.ศ. 2008 ตราสัญลักษณ์ดังกล่าวได้ขยายไปมอบให้กับผู้ชนะเลิศฟุตบอลโลก และได้รับการเสนอให้ผู้ชนะเลิศตั้งแต่ ค.ศ. 2006 อิตาลีจึงกลายเป็นทีมชาติแรกที่ได้ประดับตราสัญลักษณ์ ใน ค.ศ. 2009 ได้ขยายไปมอบให้กับผู้ชนะเลิศฟุตบอลโลกหญิง และมอบให้กับเยอรมนี ซึ่งชนะเลิศใน ค.ศ. 2007; และให้กับญี่ปุ่นใน ค.ศ. 2011 นอกจากนี้ยังได้ขยายไปมอบให้กับผู้ชนะเลิศฟุตซอลชิงแชมป์โลก และมอบให้กับบราซิล ซึ่งชนะเลิศใน ค.ศ. 2012 และใน ค.ศ. 2013 ได้ขยายไปมอบให้กับผู้ชนะเลิศฟุตบอลชายหาดชิงแชมป์โลก ซึ่งรัสเซียเป็นผู้ชนะเลิศครั้งแรก
สถิติ

ข้อมูล ณ มกราคม ค.ศ. 2020
สถิติ > ระยะเวลาต่อเนื่อง

เมื่อ 22 ธันวาคม ค.ศ. 2019 ลิเวอร์พูลเป็นผู้สิ้นสุดการถือครองตราสัญลักษณ์ของเรอัลมาดริด ซึ่งเรอัลมาดริดประดับตราสัญลักษณ์เป็นเวลา 1,098 วันนับตั้งแต่ 18 ธันวาคม ค.ศ. 2016 และได้รับการบันทึกว่าเป็นช่วงเวลาต่อเนื่องที่ยาวนานที่สุดที่ทีมใด ๆ ของสโมสรได้รับตราสัญลักษณ์นี้
ฟุตบอลหญิงทีมชาติสหรัฐประดับตราสัญลักษณ์อย่างต่อเนื่องตั้งแต่ 5 กรกฎาคม ค.ศ. 2015 พวกเขาเป็นผู้ชนะเลิศในการแข่งขันฟุตบอลโลกหญิง 2015 ซึ่งเป็นช่วงเวลาต่อเนื่องที่ยาวนานที่สุดที่ทีมชาติใด ๆ ได้รับตราสัญลักษณ์นี้ (ยังไม่มีทีมชาติอื่นได้รับตราสัญลักษณ์สองครั้งติดต่อกัน)
สถิติ > จำนวนครั้ง

สำหรับสโมสร เรอัลมาดริดได้รับสิทธิในการประดับตราสัญลักษณ์สี่ครั้งนับตั้งแต่เริ่มมอบตราสัญลักษณ์ ในขณะที่บาร์เซโลนาได้รับสิทธิสามครั้ง
สำหรับฟุตบอลทีมชาติ ทีมหญิงของสหรัฐได้ได้รับสิทธิในการประดับตราสัญลักษณ์สองครั้งนับตั้งแต่มอบตราสัญลักษณ์ แต่ไม่มีทีมฟุตบอลชายทีมใดได้รับสิทธิมากกว่าหนึ่งครั้ง
สำหรับทีมชาติอื่น ฟุตบอลชายหาดทีมชาติโปรตุเกส ได้รับสิทธิสองครั้ง
ผู้ชนะเลิศระดับทีมชาติ > ฟุตบอล

บทความหลัก: ฟุตบอลโลก § ผลการแข่งขัน
| ปี | ทีม |
| --- | --- |
2006:  อิตาลี
2010:  สเปน
2014:  เยอรมนี
2018:  ฝรั่งเศส
| ปี | ทีม |
| --- | --- |
2007:  เยอรมนี
2011:  ญี่ปุ่น
2015:  สหรัฐ
2019:  สหรัฐ
ผู้ชนะเลิศระดับทีมชาติ > ฟุตซอล

| ปี | ทีม |
| --- | --- |
2012:  บราซิล
2016:  อาร์เจนตินา
ผู้ชนะเลิศระดับทีมชาติ > ฟุตบอลชายหาด

| ปี | ทีม |
| --- | --- |
2013:  รัสเซีย
2015:  โปรตุเกส
2017:  บราซิล
2019:  โปรตุเกส
ผู้ชนะเลิศระดับสโมสร

บทความหลัก: ฟุตบอลชิงแชมป์สโมสรโลก § การแข่งขันทีมชนะเลิศในแต่ละปี
| ปี | สโมสร |
| --- | --- |
2007:  มิลาน
2008:  แมนเชสเตอร์ยูไนเต็ด
2009:  บาร์เซโลนา
2010:  อินเตอร์มิลาน
2011:  บาร์เซโลนา
2012:  โกริงชังส์
2013:  ไบเอิร์นมิวนิก
2014:  เรอัลมาดริด
2015:  บาร์เซโลนา
2016:  เรอัลมาดริด
2017:  เรอัลมาดริด
2018:  เรอัลมาดริด
2019:  ลิเวอร์พูล
2020:  ไบเอิร์นมิวนิก
แหล่งข้อมูลอื่น

The FIFA World Champions Badge เก็บถาวร 2020-09-24 ที่ เวย์แบ็กแมชชีน
คริสเตียโน โรนัลโด สวมเสื้อเรอัลมาดริด ซึ่งประดับตราสัญลักษณ์ผู้ชนะเลิศฟีฟ่า โดยเรอัลมาดริดเป็นผู้ถือครองตราสัญลักษณ์อย่างต่อเนื่องยาว 1,098 วัน ซึ่งเป็นสถิติสโมสร
คาร์ลี ลอยด์ สวมเสื้อฟุตบอลหญิงทีมชาติสหรัฐ ซึ่งประดับตราสัญลักษณ์ผู้ชนะเลิศฟีฟ่า โดยทีมหญิงของสหรัฐเป็นผู้ถือครองตราสัญลักษณ์อย่างต่อเนื่องตั้งแต่วันที่ 5 กรกฎาคม 2015 ซึ่งเป็นสถิติของทีมชาติ
โรงแรมแมนดาริน โอเรียนเต็ล กรุงเทพ

| โรงแรมแมนดาริน โอเรียนเต็ล กรุงเทพมหานคร |
| --- | --- |
Mandarin Oriental, Bangkok
th

ข้อมูลทั่วไป
ประเภท: โรงแรม
สถาปัตยกรรม: นีโอคลาสสิก   โมเดิร์น
เมือง: 48 โอเรียนเต็ลอเวนิว ซอยเจริญกรุง 40 ถนนเจริญกรุง แขวงบางรัก เขตบางรัก และ 597 ถนนเจริญนคร แขวงคลองต้นไทร เขตคลองสาน กรุงเทพมหานคร
ประเทศ: ประเทศไทย
เริ่มสร้าง: พ.ศ. 2413 (แรกเริ่ม)   9 พฤษภาคม พ.ศ. 2430 (เปิดอย่างเป็นทางการ)
ผู้สร้าง: ซี. ซาลเจ (แรกเริ่ม)   ฮันส์ นีลส์ แอนเดอร์เซน (เปิดอย่างเป็นทางการ)
เจ้าของ: กลุ่มโรงแรมแมนดาริน โอเรียนเต็ล
การออกแบบและการก่อสร้าง
รางวัล: อนุรักษ์สถาปัตยกรรมดีเด่น ปี พ.ศ. 2545
เว็บไซต์
MandarinOriental.com/bangkok
โรงแรมแมนดาริน โอเรียนเต็ล กรุงเทพ (อังกฤษ: Mandarin Oriental, Bangkok) ตั้งอยู่ริมแม่น้ำเจ้าพระยา ถนนเจริญกรุง แขวงบางรัก เขตบางรัก โดยในอดีตมีชื่อว่า "โรงแรมโอเรียนเต็ล" โดยปัจจุบันบริหารงานโดย บริษัท OHTL จำกัด (มหาชน) (เดิมมีชื่อว่า บริษัท โรงแรมโอเรียนเต็ล (ประเทศไทย) จำกัด (มหาชน)) เป็นโรงแรมที่เก่าแก่ที่สุดแห่งหนึ่งในเอเชีย และเคยเป็นหนึ่งในโรงแรมที่ถือว่าดีที่สุดของโลกจากนิตยสารอินสติติวชั่นแนล อินเวสเตอร์ นิวยอร์ก ประเทศสหรัฐ เป็นเวลา 10 ปีติดต่อกันตั้งแต่ปี 2524-2533
ประวัติ

จากหลักฐานพบว่าโรงแรมตั้งขึ้น ประมาณปี พ.ศ. 2413 โดยนาย ซี. ซาลเจ กะลาสีเรือชาวเดนมาร์ก เป็นผู้ซื้อกิจการมาดำเนินการ ต่อมานายฮันส์ นีลส์ แอนเดอร์เซน เข้ามาบริหารงาน  และในปี 2428 ได้ปรับปรุงโรงแรมให้ทันสมัย มีการออกแบบอาคารขึ้นใหม่ เรียกว่า “ออเธอร์ส วิง” และได้เปิดโรงแรมอย่างเป็นทางการเมื่อวันที่ 9 พฤษภาคม พ.ศ. 2430 ต่อมาในปี พ.ศ. 2434 ได้มีไฟฟ้าใช้ครั้งแรกในโรงแรม
โรงแรมโอเรียนเต็ลเปลี่ยนเจ้าของและปรับปรุงมาหลายครั้ง หลายยุคสมัย ได้แก่
พ.ศ. 2436 หลุยส์ ที. ลีโอโนเวนส์ เป็นเจ้าของ
พ.ศ. 2500 แหม่ม ครูลล์ เป็นเจ้าของ
พ.ศ. 2510 บริษัท สยาม ซินดิเคท ในเครือบริษัทอิตัลไทยจำกัด  เป็นเจ้าของ
โรงแรม โอเรียนเต็ล เคยต้อนรับแขกผู้มีเกียรติ  อาทิ โจเซฟ คอนราด นักเขียนชื่อดังชาวอังกฤษ ในปี พ.ศ. 2431, พระบาทสมเด็จพระจุลจอมเกล้าเจ้าอยู่หัวเสด็จประพาสโรงแรมเป็นการส่วนพระองค์ในวันที่ 17 ธันวาคม พ.ศ. 2433 เพื่อตรวจความพร้อมและความเรียบร้อยในการเป็นที่ประทับของพระราชอาคันตุกะ, มกุฎราชกุมารนิโคลัสแห่งรัสเซียในปี พ.ศ. 2434, เจ้าชายลุยจี อาเมดิโอ เชื้อพระวงศ์อิตาลี ในปี พ.ศ. 2438, ซอมเมอร์เซท มอมห นักเขียนชื่อดังชาวอังกฤษ ในปี พ.ศ. 2466 ในช่วงสงครามโลกครั้งที่สอง ยังเคยเป็นกองบัญชาการกองทัพญี่ปุ่น และมีพระบรมวงศานุวงศ์เคยเสด็จมาด้วย การต้อนรับพระประมุขครั้งสำคัญครั้งหนึ่งคือในพระราชพิธีฉลองสิริราชสมบัติครบ 60 ปี ใน พ.ศ. 2549 พระประมุขและผู้แทนพระองค์ส่วนใหญ่ประทับ ณ โรงแรมแห่งนี้
1 กันยายน พ.ศ. 2551 กลุ่มกิจการแมนดาริน โอเรียนเต็ล ซึ่งเป็นกลุ่มโรงแรมที่มีชื่อเสียงกลุ่มหนึ่งของเอเชีย ได้ประกาศเข้าซื้อกิจการของโรงแรม หลังจากนั้นก็ได้มีการเปลื่ยนชื่อบริษัทจาก บริษัท โรงแรมโอเรียนเต็ล ประเทศไทย จำกัด (มหาชน) มาเป็น บริษัท OHTL จำกัด (มหาชน) และโรงแรมได้ถูกเปลี่ยนชื่อเป็น "โรงแรมแมนดาริน โอเรียนเต็ล กรุงเทพ " ทำให้มีการปรับภาพลักษณ์และกระบวนทัศน์ของการบริหารงานโรงแรม ซึ่งเป็นการเปลี่ยนแปลงครั้งสำคัญในรอบ 132 ปี
องค์ประกอบ

โรงแรมแมนดาริน โอเรียนเต็ล กรุงเทพ ประกอบด้วยสองส่วน ส่วนแรกคือพื้นที่ฝั่งถนนเจริญกรุง เป็นที่ตั้งของตึกโรงแรมหลักจำนวนสองอาคาร คือ ออเธอส์ วิง และริเวอร์ วิง มีห้องพัก 331 ห้อง ในจำนวนนี้เป็นห้องสวีท 60 ห้อง โดยห้องสวีทจำนวนหนึ่งตั้งชื่อตามบุคคลสำคัญ อาทิ โจเซฟ คอนราด จิม ทอมป์สัน หม่อมราชวงศ์คึกฤทธิ์ ปราโมช เป็นต้น ส่วนที่สองคือพื้นที่ฝั่งถนนเจริญนคร เป็นที่ตั้งของโรงเรียนสอนทำอาหารไทย และโอเรียนเต็ลสปา
นอกจากนี้โรงแรมยังประกอบด้วยภัตตาคารต่าง ๆ กระจายตัวอยู่ในทั้งสองพื้นที่ดังกล่าว อาทิ ภัตตาคารอาหารฝรั่งเศสร่วมสมัย "เลอ นอร์มังดี บาย อแลง รูซ์", ร้านอาหารทะเล "ลอร์ด จิมส์", ภัตตาคารอาหารไทย "ศาลาริมน้ำ" และ "เทอร์เรซริมน้ำ", ภัตตาคารอาหารนานาชาติ "เดอะ เวอรันดาห์" เป็นต้น รวมถึงยังมี "ดิ ออเธอส์ เลาจน์" และ "เดอะ แบมบู บาร์" อีกด้วย
เกียรติประวัติ

อาคารออเธอร์ส วิง ซึ่งมีลักษณะสถาปัตยกรรมนีโอคลาสสิก ได้รับรางวัลอนุรักษ์สถาปัตยกรรมดีเด่น ในปี พ.ศ. 2545
ภัตตาคารอาหารฝรั่งเศส เลอ นอร์มังดี ได้รับรางวัลดาวมิชลินสองดวง ตั้งแต่การจัดอันดับในมิชลินไกด์ประเทศไทยครั้งแรกในปี พ.ศ. 2561 จนถึงครั้งล่าสุดในปี พ.ศ. 2565
แหล่งข้อมูลอื่น

Mandarin Oriental Bangkok (โรงแรมแมนดาริน โอเรียนเต็ล)
การจัดงานแต่งงานที่โรงแรมแมนดาริน โอเรียนเต็ล
Rebranding โรงแรมโอเรียนเต็ล New era of luxury unfold
13°43′25″N 100°30′52″E﻿ / ﻿13.72361°N 100.51444°E﻿ / 13.72361; 100.51444
ภัตตาคารศาลาริมน้ำ และเทอร์เรซริมน้ำ